**DJEČJI VRTIĆ ZVONČICA PUNITOVCI**

 UPRAVNO VIJEĆE

KLASA: 601-02/23-05/9

URBROJ: 2158-33-1-02-23-3

Punitovci, 25. travnja 2023. godine

Na temelju članka 1.a i članka 20. stavka 1. i stavka 2. Zakona o predškolskom odgoju i obrazovanju (»Narodne novine«, br. 10/97, 107/07, 94/13, 98/19 i 57/22) i članka 40. Statuta Dječjeg vrtića ZVONČICA PUNITOVCI, Upravno vijeće na 35. sjednici održanoj 25. travnja 2023. godine donosi

**ODLUKU**

**O UPISU DJECE U DJEČJI VRTIĆ ZVONČICA PUNITOVCI**

**ZA PEDAGOŠKU 2023./2024. GODINU**

**Članak 1.**

Ovom odlukom utvrđuje se način i organizacija upisa za 2023./2024. godinu, kao i načini ostvarivanja prednosti pri upisu djece u Dječji vrtić ZVONČICA PUNITOVCI.

**Članak 2.**

U Dječji vrtić ZVONČICA PUNITOVCI za pedagošku godinu 2023./2024., uz upisanu djecu u prethodnoj pedagoškoj godini, objavljuje se broj slobodnih mjesta za upis djece u sljedeće programe:

1. **REDOVITI POLUDNEVNI I CJELODNEVNI VRTIĆKI PROGRAM U TRAJANJU OD 5 I 10 SATI**
* za djecu u dobi od 3 (tri) godine do polaska u školu
* broj slobodnih mjesta: 16
* cijena redovnog 5 - 6 satnog programa iznosi 66,36 eura, a 10 - satnog programa iznosi 86,27 eura.
1. **REDOVITI CJELODNEVNI JASLIČKI PROGRAM U TRAJANJU OD 10 SATI**
* za djecu u dobi od 1. (prve) do 3. (treće) godine
* broj slobodnih mjesta: 5
* cijena redovnog 5 – 6 satnog programa iznosi 79,63 eura, a cijena 10 - satnog programa iznosi 99,54 eura.
1. **PROGRAM PREDŠKOLE U TRAJANJU OD 250 (150) SATI GODIŠNJE**
* za djecu u godini pred polazak u školu, koja nisu uključena u redovni vrtićki program
* program traje od 1. listopada 2023. do 31. svibnja 2024.

**Članak 3.**

U Dječji vrtić ZVONČICA PUNITOVCI upisuju se djeca od navršene 1. godine života do polaska u osnovnu školu.

Prijave za upis djece primaju se od **02. svibnja do 23. svibnja 2023. godine. Prijave se zaprimaju poštom, osobno na adresu Dječji vrtić ZVONČICA PUNITOVCI, Stjepana Radića 58B, 31424 Punitovci te na e-mail adresu zvoncica@punitovci.hr.**

Roditelj odnosno staratelj podnosi Prijavu za upis djeteta u Dječji Vrtić ZVONČICA PUNITOVCI.

Obrazac za Prijavu dostupan je u dječjem vrtiću i na web stranici vrtića.

Ostale obavijesti roditelji će dobiti prigodom ispunjavanja prijave za upis.

Uz ispunjen zahtjev za upis djeteta u vrtić roditelj obavezno prilaže:

* presliku djetetovog rodnog lista ili izvatka iz matice rođenih;
* potvrdu izdanu od MUP-a o prebivalištu djeteta i roditelja (ne starije od 3 mjeseca)
* ako dijete ima prebivalište na području druge jedinice lokalne samouprave, prilaže se rješenje jedinice lokalne samouprave u kojoj dijete ima prebivalište kojim se odobrava sufinanciranje boravka djeteta u upisanom programu vrtića
* presliku domovnice djeteta
* liječnička potvrda o obavljenom sistematskom pregledu djeteta
* presliku kartona cijepljenja djeteta

**Članak 4.**

Temeljem Odluke o upisu i načinu ostvarivanja prednosti pri upisu djece u Dječji vrtić ZVONČICA PUNITOVCI, **prednost pri upisu djece** u Dječji vrtić ZVONČICA PUNITOVCI imaju djeca s prebivalištem na području općine Punitovci.

Ako se sva prijavljena djeca mogu upisati neće se primjenjivati kriterij za ostvarivanje prednosti.

Ako se sva prijavljena djeca ne mogu upisati, primijeniti će se sljedeći kriterij i redoslijed za ostvarivanje prednosti pri upisu primjenom metode bodovanja, kako slijedi:

|  |  |  |
| --- | --- | --- |
| Red.broj | VRSTA KRITERIJA | BROJ BODOVA |
| 1. | Djeca žrtava i invalida Domovinskog rata | 15 |
| 2. | Djeca s teškoćama u razvoju (Rješenje prvostupanjskog tijela vještačenja CZSS-a) | ne podliježu postupku bodovanja |
| 3. | Djeca iz obitelji s oba zaposlena roditelja/djeca čiji su roditelji članovi OPG-a i obveznici su doprinosa za mirovinsko i zdravstveno osiguranje | 15 |
| 4. | Djeca iz jednoroditeljske obitelji sa zaposlenim roditeljem | 15 |
| 5. | Djeca u udomiteljskim obiteljima, bez roditelja ili bez odgovarajuće roditeljske skrbi | 10 |
| 6. | Teža bolest ili invalidnost roditelja (70%- invaliditeta), neizlječiva bolest | 9 |
| 7. | Djeca iz obitelji gdje je jedan zaposleni roditelj | 8 |
| 8. | Dijete čiji se jedan roditelj školuje, a drugi je zaposlen | 8 |
| 9. | Djeca iz obitelji koja živi u teškim socijalnim i zdravstvenim uvjetima | 7 |
| 10. | Djeca iz obitelji u kojima postoje teži oblici socijalne patologije | 7 |
| 11. | Djeca iz obitelji s troje ili više djece | 1 bod za svako malodobno dijete |
| 12. | Djeca branitelja i dragovoljaca Domovinskog rata | 5 |
| 13. | Djeca u godini pred polazak u osnovnu školu | 3 |
| 14. | Djeca koja imaju preporuku Centra za socijalnu skrb za uključivanje djeteta u vrtić | 2 |
| 15. | Djeca koja imaju pisanu preporuku stručnjaka (psiholog, logoped, defektolog) za uključivanje u vrtić | 2 |
| 16. | Djeca roditelja koji primaju dječji doplatak | 1 |
| 17. | Djeca koja imaju braću/sestre polaznike Dječjeg vrtića Zvončica | 1 |

Na osnovu navedenih kriterija za svako dijete utvrđuje se zbroj bodova koji služi za utvrđivanje mjesta na listi reda prvenstva.

1. Roditelji koji se pozivaju na neki od kriterija za ostvarivanje prednosti zahtjevu za upis dužni su priložiti:

a) Preslika rodnog lista ili izvadak iz matice rođenih za ostalu djecu u obitelji

b) Presliku dokumenta da su roditelji djeteta invalidi Domovinskog rata

c) Rješenje o invalidnosti

d) Preslika dokumenta zdravstvene ustanove o smetnjama u razvoju djeteta (specijalistički nalazi, rješenje Centra za socijalnu skrb),

e) Potvrde o zaposlenju roditelja/skrbnika (ne starije od 3 mjeseca) ili dokaz o samostalnom obavljanju djelatnosti,

f) Presliku dokumenta kojom se potvrđuje status samohranog roditelja ili roditelja jednoroditeljske obitelji: (pravomoćna presuda o razvodu braka, rodni list djeteta ne stariji od 3 mjeseca, odluka o roditeljskoj skrbi, izvod iz matice umrlih za drugog roditelja, uvjerenje nadležnog Centra za socijalnu skrb o privremenom uzdržavanju ili druga isprava kojom se dokazuje da roditelj sam skrbi i uzdržava dijete)

g) Potvrda o socijalnim i zdravstvenim uvjetima (rješenje Centra za socijalnu skrb, gradsko, potvrda o ostvarivanju prava na socijalnu pomoć)

h) Potvrda o statusu redovnog studenta (za roditelje studente)

i) Preslika rješenja da je dijete u udomiteljskoj obitelji

j) Preslika rješenja o doplatku za djecu (za tekuću godinu)

k) Drugi dokazi kojima se dokazuje pravo na ostvarivanje bodova prema kriterijima propisanima ovim Pravilnikom.

**Članak 5.**

Program predškole obvezan je za svu djecu u godini dana prije polaska u osnovnu školu sukladno čl. 23. a Zakona o predškolskom odgoju i obrazovanju (Narodne novine, br. 10/97, 107/07, 94/13, 98/19 i 57/22). Za upis u program predškole, u trajanju od 250 sati (iznimno 150 sati, ukoliko je broj prijavljene djece manji od 5), objavljuje se Javni poziv te je potrebno priložiti **sljedeću dokumentaciju**:

1. Preslika djetetovog rodnog lista ili izvadak iz matice rođenih,

2. Potvrda izdana od MUP-a o prebivalištu djeteta i roditelja (ne starije od 3 mjeseca)

3. Preslika domovnice djeteta

4. Liječnička potvrda o obavljenom sistematskom pregledu djeteta

5. Preslika kartona o cijepljenju djeteta

Program predškole za djecu koja pohađaju vrtić integriran je u redovni program predškolskog odgoja dječjeg vrtića.

Za dijete koji je obveznik predškole i ne pohađa vrtić polazak programa je besplatan.

**Članak 6.**

Postupak upisa provodi Povjerenstvo.

Za provedbu upisa imenuje se Povjerenstvo od kojeg je ravnatelj/ica predsjednik povjerenstva, ostali članovi su:

* Andrijana Jurič – edukacijski rehabilitator
* Dino Ladan – zdravstveni voditelj
* Marija Opačak – odgojiteljica

Povjerenstvo provodi odabir djece na temelju ove Odluke i Pravilnika o upisu djece i o mjerilima upisa u Dječji vrtić ZVONČICA PUNITOVCI.

Povjerenstvo utvrđuje prijedlog upisa djece na temelju provedenog postupka.

Prijedlog se dostavlja Upravnom vijeću.

Odluku o upisu djece donosi Upravno vijeće.

Rezultati upisa djece na temelju Odluke Upravnog vijeća biti će objavljeni na web stranici i oglasnoj ploči Dječjeg vrtića ZVONČICA PUNITOVCI najkasnije do **30. lipnja 2023. godine.**

Roditelj ili staratelj nezadovoljan rezultatima upisa može podnijeti žalbu Upravnom vijeću Dječjeg vrtića u roku od 8 dana od objave rezultata.

O žalbama rješava Povjerenstvo za upis u roku od 15 dana od dana zaprimanja žalbe.

**Članak 7.**

Sudjelovanje roditelja u ukupnoj cijeni programa utvrđuje se u skladu s Odlukom o mjerilima za utvrđivanje cijena usluga Dječjeg vrtića „Zvončica Punitovci“.

Roditelj odnosno staratelj, obvezan je zaključiti ugovor o ostvarivanju programa predškolskog odgoja i naobrazbe u dječjem vrtiću najkasnije do početka pedagoške godine.

Prije uključivanja djeteta u odgojnu skupinu roditelj je obvezan dostaviti dječjem vrtiću potvrdu nadležnog liječnika o zdravstvenom stanju djeteta i kopiju knjižice cijepljenja.

Roditelj ili staratelj koji je korisnik neke od beneficija obvezan je prijaviti dječjem vrtiću promjenu svih okolnosti koje utječu na visinu sudjelovanja u ekonomskoj cijeni vrtića.

 **DJEČJI VRTIĆ ZVONČICA PUNITOVCI**

 **Predsjednik Upravnog vijeća:**

 **Zdenko Perić, dipl. ing., v.r.**